CELEX: 
Language: hr
Date: 2017-03-20 00:00:00
Title: DELEGIRANA UREDBA KOMISIJE (EU) …/... o uvjetima razredbe bez ispitivanja proizvoda od lijepljenog višeslojnog drva obuhvaćenih usklađenom normom EN 14080 i konstrukcijskih proizvoda od punog zupčasto spojenog drva obuhvaćenih usklađenom normom EN 15497 s obzirom na njihovu reakciju na požar i o izmjeni Odluke 2005/610/EZ

OBRAZLOŽENJE
            
            
               1.KONTEKST DELEGIRANOG AKTA
            
            
               Uredba (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  1
                sadržava ovlaštenje Komisije za donošenje delegiranih akata radi utvrđivanja razreda svojstva u vezi s bitnim značajkama građevnog proizvoda. Tom Uredbom predviđa se i da proizvođači građevnih proizvoda ne bi trebali biti izloženi nepotrebnom administrativnom opterećenju ili troškovima. Posebice bi Komisija, kako je predviđeno člankom 28. Uredbe (EU) br. 305/2011, trebala odabrati najlakši sustav ocjenjivanja i provjere stalnosti svojstava, kojim bi se ipak na primjeren način ispunjavale potrebe u pogledu zaštite zdravlja, sigurnosti i okoliša.
            
            
               Ako su svojstva određenih građevnih proizvoda već dostatno dokazana stalnim ispitnim rezultatima ili drugim postojećim podacima, njihovim bi proizvođačima trebalo dopustiti da pod uvjetima koje treba utvrditi objave određeni razred svojstava bez ispitivanja ili daljnjeg ispitivanja tih proizvoda kako je predviđeno člankom 27. stavkom 5. i člankom 36. stavkom 1. točkom (a) Uredbe (EU) br. 305/2011. Tim se pojednostavljenim postupkom dodatno smanjuju administrativno opterećenje i troškovi proizvođača.
            
            
               Tijekom savjetovanja sa stručnjacima koje su imenovale države članice, na temelju opsežnih dokaza o rezultatima ispitivanja u industriji, dokazano je da proizvodi od lijepljenog višeslojnog drva obuhvaćeni usklađenom normom EN 14080 i konstrukcijski proizvodi od punog zupčasto spojenog drva obuhvaćeni usklađenom normom EN 15497 imaju stabilna i predvidiva svojstva u pogledu reakcije na požar ako ispunjavaju određene uvjete. Stoga se bez potrebe za daljnjim ispitivanjem može smatrati da se svojstva tih proizvoda u pogledu reakcije na požar mogu razvrstati u određene razrede svojstva ako su ti uvjeti ispunjeni.
            
            
               Ovim se nacrtom uredbe utvrđuju uvjeti pod kojima se mogu primjenjivati ti pojednostavljeni postupci za utvrđivanje svojstava u pogledu reakcije na požar proizvoda od lijepljenog višeslojnog drva obuhvaćenih usklađenom normom EN 14080 i konstrukcijskih proizvoda od punog zupčasto spojenog drva obuhvaćenih usklađenom normom EN 15497.
            
            
               Odlukom Komisije 2005/610/EZ
                  2
                već su utvrđeni razredi reakcije na požar proizvoda od lijepljenog višeslojnog drva obuhvaćenih normom EN 14080. U tablici 1. Priloga toj Odluci navedeni su uvjeti potrebni za razredbu bez potrebe za daljnjim ispitivanjem tih proizvoda. U toj je tablici njihova najmanja ukupna debljina utvrđena na 40 mm. Međutim, dokazano stabilna i predvidiva svojstva u pogledu reakcije na požar opravdavaju prilagodbu smanjenje te debljine na 22 mm. Stoga se radi pravne sigurnosti tablica 1. Priloga Odluci 2005/610/EZ treba izbrisati i umjesto nje primjenjivati Prilog ovoj uredbi.
            
            
               2.SAVJETOVANJA PRIJE DONOŠENJA AKTA
            
            
               O nacrtu uredbe prvo se raspravljalo 12. ožujka 2015. u podskupini stručnjaka koja se bavi požarima (FireSubAG), a potom 8. svibnja 2015. na sastanku Savjetodavne skupine za građevinarstvo
                  3
                (AG). Nacrt uredbe dostavljen je i stručnjacima na pisano savjetovanje od 6. ožujka do 8. svibnja 2015. Prije toga sve države članice imale su mogućnost imenovati stručnjake koji će u njima sudjelovati. Osim s navedenim stručnjacima provedeno je savjetovanje i s drugim vanjskim dionicima. Dokumenti o kojima se raspravljalo na sastanku Savjetodavne podskupine FireSubAG i skupine AG, koji su bili važni za pisano savjetovanje, istodobno su proslijeđeni Europskom parlamentu i Vijeću, kako je predviđeno Zajedničkim dogovorom o delegiranim aktima. Očitovanja iznesena u tom kontekstu uzeta su u obzir pri izradi konačnog nacrta ovog akta za savjetovanje među službama.
            
            
               Taj je nacrt objavljen na portalu „Bolja regulativa” od 12. siječnja do 9. veljače 2017. u svrhu primanja povratnih informacija od javnosti; povratne informacije nisu zaprimljene.
            
            
               3.PRAVNI ELEMENTI DELEGIRANOG AKTA
            
            
               U skladu s člankom 27. Uredbe (EU) br. 305/2011 mogu se utvrditi razredi svojstva u vezi s bitnim značajkama građevnog proizvoda. U skladu s člankom 27. stavkom 1. razredi svojstva mogu se utvrditi delegiranim aktima Komisije, dok je člankom 27. stavkom 2. u tu svrhu dopuštena uporaba usklađenih normi.
            
            
               Osim toga člankom 27. stavkom 5. Komisija može utvrditi uvjete pod kojima se smatra da se građevni proizvod može razvrstati u određeni razred svojstva bez potrebe za ispitivanjem ili daljnjim ispitivanjem, kako bi se izbjeglo nepotrebno ispitivanje građevnih proizvoda čija su svojstva već dostatno dokazana stalnim ispitnim rezultatima ili drugim postojećim podacima.
            
            
               Proizvođač mora ispuniti navedene uvjete ako želi zamijeniti ispitivanje tipa svojeg proizvoda tim razinama ili razredima svojstva, kako je utvrđeno u članku 36. stavku 1. točki (a) Uredbe (EU) br. 305/2011.
            
            
               Europski klasifikacijski sustav, utvrđen Delegiranom uredbom (EU) 2016/364
                  4
               , s obzirom na reakciju na požar građevnih proizvoda, posebno tablica 1. njezina Priloga, primjenjiv je na proizvode od lijepljenog višeslojnog drva obuhvaćene usklađenom normom EN 14080 i konstrukcijske proizvode od punog zupčasto spojenog drva obuhvaćene usklađenom normom EN 15497.
            
            
               Prema savjetovanjima provedenima sa stručnim skupinama svojstva u pogledu reakcije na požar proizvoda od lijepljenog višeslojnog drva obuhvaćenih usklađenom normom EN 14080 i konstrukcijskih proizvoda od punog zupčasto spojenog drva obuhvaćenih usklađenom normom EN 15497 u okviru razredbe iz Uredbe (EU) 2016/364 jasno su utvrđena. Stoga se bez potrebe za daljnjim ispitivanjem može smatrati da se svojstva u pogledu reakcije na požar tih proizvoda mogu razvrstati u određeni razred svojstva, kako je određeno u prethodno spomenutom europskom klasifikacijskom sustavu.
            
            
               Nacrt uredbe u skladu je s načelom proporcionalnosti, s obzirom na to da je donošenje delegiranog akta najučinkovitiji način za postizanje željenog rezultata i smanjivanje administrativnog opterećenja uz daljnje jamčenje pravne sigurnosti. Time se smanjuju administrativne obveze za tržišne subjekte, koje bi se u protivnom morale ispuniti u skladu s Uredbom (EU) br. 305/2011 u pogledu ispitivanja proizvoda u njezinu području primjene.
            
            
               DELEGIRANA UREDBA KOMISIJE (EU) …/...
            
            
               оd 20.3.2017.
            
         
         
            
               o uvjetima razredbe bez ispitivanja proizvoda od lijepljenog višeslojnog drva obuhvaćenih usklađenom normom EN 14080 i konstrukcijskih proizvoda od punog zupčasto spojenog drva obuhvaćenih usklađenom normom EN 15497 s obzirom na njihovu reakciju na požar i o izmjeni Odluke 2005/610/EZ
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  5
               , a posebno njezin članak 27. stavak 5.,
            
            
               budući da:
            
            
               (1)Delegiranom uredbom Komisije (EU) 2016/364
                  6
                donesen je sustav za klasifikaciju svojstava građevnih proizvoda u pogledu njihove reakcije na požar. Proizvodi od lijepljenog višeslojnog drva i konstrukcijski proizvodi od punog zupčasto spojenog drva ubrajaju se u građevne proizvode na koje se ta Delegirana uredba primjenjuje.
            
            
               (2)Odlukom Komisije 2005/610/EZ
                  7
                u tablici 1. Priloga toj odluci utvrđeni su razredi reakcije na požar proizvoda od lijepljenog višeslojnog drva obuhvaćenih usklađenom normom EN 14080. Međutim, na temelju daljnjeg ispitivanja tih proizvoda pokazalo se da je opravdano prilagoditi uvjete utvrđene u toj Odluci za te proizvode.
            
            
               (3)Iz ispitivanja se može zaključiti da proizvodi od lijepljenog višeslojnog drva obuhvaćeni usklađenom normom EN 14080 i konstrukcijski proizvodi od punog zupčasto spojenog drva obuhvaćeni usklađenom normom EN 15497 imaju stalna i predvidiva svojstva u pogledu reakcije na požar ako ispunjavaju određene uvjete s obzirom na najmanju prosječnu gustoću drva i najmanju prosječnu debljinu proizvoda.
            
            
               (4)Stoga bi trebalo smatrati da proizvodi od lijepljenog višeslojnog drva obuhvaćeni usklađenom normom EN 14080 i konstrukcijski proizvodi od punog zupčasto spojenog drva obuhvaćeni usklađenom normom EN 15497 odgovaraju određenom razredu svojstva u pogledu reakcije na požar utvrđen u Delegiranoj uredbi (EU) 2016/364 ako ispunjavaju te uvjete, bez potrebe za daljnjim ispitivanjem.
            
            
               (5)Radi pravne sigurnosti tablicu 1. Priloga Odluci 2005/610/EZ trebalo bi izbrisati iz Priloga, a na proizvode od lijepljenog višeslojnog drva obuhvaćene usklađenom normom EN 14080 umjesto te tablice trebalo bi primjenjivati Prilog ovoj Uredbi,
            
            
               DONIJELA JE OVU UREDBU:
            
            
               Članak 1.
            
            
               Smatra se da proizvodi od lijepljenog višeslojnog drva obuhvaćeni usklađenom normom EN 14080 i konstrukcijski proizvodi od punog zupčasto spojenog drva obuhvaćeni usklađenom normom EN 15497 koji ispunjavaju uvjete navedene u Prilogu odgovaraju razredima svojstva navedenima u Prilogu bez ispitivanja.
            
            
               Članak 2.
            
            
               Tablica 1. Priloga Odluci 2005/610/EZ briše se.
            
            
               Članak 3.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 20.3.2017.
            
         
         
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
         
         
            
                  
                     (1)
                  SL L 88, 4.4.2011., str. 5.
               
               
                  
                     (2)
                  
                  
                        SL L 208, 11.8.2005., str. 21.
                  
               
               
                  
                     (3)
                  Referentna šifra E01329 u registru stručnih skupina Komisije i ostalih sličnih subjekata.
               
               
                  
                     (4)
                  SL L 68, 15.3.2016., str. 4.
               
               
                  
                     (5)
                  SL L 88, 4.4.2011., str. 5.
               
               
                  
                     (6)
                  Delegirana uredba Komisije (EU) 2016/364 оd 1. srpnja 2015. o klasifikaciji reakcije na požar građevnih proizvoda u skladu s Uredbom (EU) br. 305/2011 Europskog parlamenta i Vijeća (SL L 68, 15.3.2016., str. 4.). 
               
               
                  
                     (7)
                  Odluka Komisije 2005/610/EZ od 9. kolovoza 2005. o utvrđivanju razreda reakcije na požar određenih građevnih proizvoda (SL L 208, 11.8.2005., str. 21.).
               
            
      
    ---documentbreak--- 
      
         
         
            
               PRILOG
            
            
            
            
                  
            
            
                     
                        Proizvodi
                           1
                        
                     
                  
                  
                     
                        Najmanja dopuštena prosječna gustoća
                           2
                         
                     
                     
                        (u kg/m3)
                     
                  
                  
                     
                        Najmanja dopuštena ukupna debljina 
                     
                     
                        (u mm)
                     
                  
                  
                     
                        Razred 
                           3
                        
                     
                     
                  
               
                     
                        Proizvodi od lijepljenog višeslojnog drva obuhvaćeni usklađenom normom EN 14080 i konstrukcijski proizvodi od punog zupčasto spojenog drva obuhvaćeni usklađenom normom EN 15497 
                     
                  
                  
                     
                        380
                     
                  
                  
                     
                        22
                     
                  
                  
                     
                        D – s2, d0
                     
                  
               
         
         
            
                  
                     (1)
                  Primjenjuje se na sve vrste i ljepila obuhvaćene normama za proizvode.
               
               
                  
                     (2)
                  Kondicionirano u skladu s normom EN 13238.
               
               
                  
                     (3)
                  Razred kako je utvrđen u tablici 1. Priloga Delegiranoj uredbi (EU) 2016/364.